**ΔΙΕΥΘΥΝΣΗ**

**Διευθυντής Σχολείου : Ορέστης Σωτ. Σιώχος**

Σύντομο βιογραφικό σημείωμα

Ο κύριος Σιώχος γεννήθηκε και μεγάλωσε στα Ιωάννινα. Σπούδασε Παιδαγωγικές Επιστήμες, υπηρετεί τη δημόσια εκπαίδευση 33 χρόνια ως δάσκαλος και Διευθυντής σχολικών μονάδων στην Ήπειρο, στην Πελοπόννησο, στη Δυτική Μακεδονία και τα τελευταία χρόνια στη Θεσσαλία. Από το 1997 έως και το 2001 υπήρξε Διευθυντής στο Ελληνικό Σχολείο του Κέηπ Τάουν, στην Νότια Αφρική.

Από το 2003 μέχρι και το 2011, αρχικά μετεκπαιδεύτηκε στο Πανεπιστήμιο των Ιωαννίνων και στη συνέχεια ολοκλήρωσε τις μεταπτυχιακές του σπουδές, με ειδίκευση στην Οργάνωση και Αξιολόγηση του Εκπαιδευτικού Συστήματος.

Έχει παρακολουθήσει δεκάδες ημερίδες, σεμινάρια, επιμορφωτικά - εκπαιδευτικά προγράμματα και επιστημονικά συνέδρια. Επίσης έχει λάβει μέρους σε αρκετούς επιμορφωτικούς κύκλους της Σχολής Δημόσιας Διοίκησης.

Από τις Πανεπιστημιακές Εκδόσεις του Πανεπιστημίου Ιωάννινων, έχουν δημοσιευθεί άρθρα και μελέτες του. Οι κυριότερες αφορούν τη διασύνδεση του εκπαιδευτικού συστήματος με την αγορά εργασίας, καθώς και την επίδραση του σχολικού χώρου στη μαθησιακή διαδικασία.

Το 2008 εκδόθηκε το βιβλίο του με τίτλο : «Η εκπαιδευτική πολιτική σε σχέση με την αξιολόγηση του Εκπαιδευτικού Έργου και του εκπαιδευτικού. Οι Θέσεις των Κομμάτων και των Συνδικαλιστικών Οργανώσεων των εκπαιδευτικών (ΔΟΕ – ΟΛΜΕ) για την αξιολόγηση του Εκπαιδευτικού Έργου και των εκπαιδευτικών, κατά την περίοδο 1990 – 2007».

**Αναπληρωτής διευθυντής** : Ευάγγελος Πλιάτσικας